કોઈપણ જાહેર જીવનમાં પડેલી વ્યક્તિ સૌ પ્રથમ એવો વિચાર કરશે કે હું જે કઈ કરું છું એનો પડઘો શો પડશે! માનવી જાગ્રત રહીને પોતાનાં કાર્ય, વાણી, વર્તન અને ચારિત્ર્ય અંગે થોડુંક પણ ચિંતન કરતો થાય તો લોકપ્રિય થવાનો માર્ગ એને જલ્દી મળી જાય છે. બસ હસતા મુખે લોકોને મદદરૂપ થાવા, એને દુ:ખની પળોમાં આશ્વાસનના બે શબ્દો કહી એનું દુ:ખ હળવું કરો. તમારા પર અપકાર કરનારનુ ય પ્રસંગ આવ્યે કામ કરી છૂટો તો લોકપ્રિયતા તમને શોધતી શોધતી તમારા ઘર આંગણા સુધી આવી પહોંચશે.